Chorvachilik tarmoqlarini davlat tomonidan yanada qoʻllab-quvvatlashga doir qoʻshimcha chora-tadbirlar toʻgʻrisida
(resolution, 2024-10-15)

Ichki isteʼmol bozorida goʻsht, sut, tuxum va boshqa chorvachilik mahsulotlari bilan barqaror taʼminlash, chorvachilik, parrandachilik va baliqchilik ozuqa bazasini kengaytirish, ichki va tashqi bozorlarda raqobatbardosh mahsulotlar ishlab chiqarishni koʻpaytirish boʻyicha ilmiy asoslangan usullar va intensiv texnologiyalarni keng joriy etish maqsadida: 1. Belgilansinki: Oʻzbekiston Respublikasi Prezidentining 2019-yil 18-martdagi “Chorvachilik tarmogʻini yanada rivojlantirish va qoʻllab-quvvatlash chora-tadbirlari toʻgʻrisida”gi PQ-4243-son qarori 2-bandiga muvofiq berilgan imtiyozlar chorvachilik mahsulotlari ishlab chiqaruvchi barcha xoʻjalik subyektlariga va omuxta yem ishlab chiqaruvchi korxonalarga nisbatan ham tatbiq etiladi; 2021-yil 1-yanvardan boshlab 2024-yil 1-yanvarga qadar naslchilik subyektlari uchun ularning asosiy faoliyat turi boʻyicha foyda soligʻi (tijorat banklarida joylashtirilgan mablagʻlardan olingan foizlardan tashqari), mol-mulk soligʻi, yer soligʻi va suv resurslaridan foydalanganlik uchun soliq stavkasi 50 foiz miqdorida qoʻllaniladi. 2. Tadbirkorlik subyektlari tomonidan 1-ilovada keltirilgan tovarlar Oʻzbekiston Respublikasi hududiga olib kirilganda: ularni olib kirishda hisoblangan qoʻshilgan qiymat soligʻini toʻlash muddati 120 kunga uzaytiriladi; toʻlangan qoʻshilgan qiymat soligʻining hisobot davri yakunidagi salbiy farq summasi soliq toʻlovchining arizasiga asosan tezlashtirilgan tartibda 20 kundan kechiktirmasdan qoplab beriladi hamda soliq summasi qoplab berilgandan soʻng, kameral soliq tekshiruvi umumiy tartibda amalga oshiriladi. 3. Shunday tartib oʻrnatilsinki, unga muvofiq: a) 2023-yil 1-yanvardan boshlab 2024-yil 1-yanvarga qadar qoʻshilgan qiymat soligʻi toʻlovchisi boʻlgan: chorvachilik xoʻjaliklariga — oʻz xoʻjaliklarida va aholi xonadonlari bilan birgalikda kooperatsiya usulida yetishtirilib, goʻsht uchun sotilgan yirik va mayda shoxli mollar tirik vaznining har bir kilogrammi uchun 2 000 soʻm hamda sotilgan sutning har bir litri uchun 200 soʻm; parrandachilik xoʻjaliklariga — oʻz xoʻjaliklarida yetishtirilib, realizatsiya qilingan parranda goʻshtining har bir kilogrammi uchun 1 250 soʻm miqdorida respublika budjetidan subsidiyalar ajratiladi. Bunda, ushbu subsidiyalar qoʻshilgan qiymat soligʻidan vaqtinchalik ozod qilish boʻyicha imtiyoz amalda boʻlgan davr uchun ham toʻlanadi; b) 2024-yil 1-yanvarga qadar qoʻshilgan qiymat soligʻi toʻlovchisi boʻlgan baliqchilik xoʻjaliklariga — intensiv usulda yetishtirilgan sovuq suv baliqlari (losos, forel va osyotr)ning har bir kilogrammi uchun 1 500 soʻm, qolgan turdagi baliqlar uchun 500 soʻm miqdorida respublika budjetidan subsidiya ajratiladi. Ushbu bandda nazarda tutilgan subsidiyalar qoʻshilgan qiymat soligʻidan qarzdorligi mavjud boʻlmagan, shuningdek, kontragentlarni tanlashda lozim darajada ehtiyotkor boʻlgan korxonalarga ularning subsidiyalar olish toʻgʻrisidagi arizalariga asosan keyingi oyning 25 sanasigacha ajratiladi. 4. Veterinariya va chorvachilikni rivojlantirish davlat qoʻmitasi Moliya vazirligi va Davlat soliq qoʻmitasi bilan birgalikda ikki oy muddatda chorvachilik, parrandachilik va baliqchilik xoʻjaliklariga oʻzlari tomonidan yetishtirilgan va realizatsiya qilingan mahsulotlar uchun subsidiyalar ajratish tartibini tasdiqlash uchun Vazirlar Mahkamasiga kiritsin. 5. Veterinariya va chorvachilikni rivojlantirish davlat qoʻmitasi hamda Iqtisodiy taraqqiyot va kambagʻallikni qisqartirish vazirligining quyidagi takliflariga rozilik berilsin: “Oʻzbekchorvanasl” agentligi markaziy apparati tuzilmasida 5 ta shtat birligidan iborat Parrandachilik va quyonchilik sohalarini rivojlantirish boshqarmasini tashkil etish; “Oʻzbekchorvanasl” agentligi direktorining parrandachilik va quyonchilik sohalarini rivojlantirish masalalari boʻyicha oʻrinbosari lavozimini kiritish; “Oʻzbekchorvanasl” agentligi Qoraqalpogʻiston Respublikasi va viloyatlar “Chorvanasl” markazlarida 2 ta shtat birligidan iborat parrandachilik va quyonchilik ishlarini rivojlantirish sektorini tashkil etish; Davlat veterinariya xizmati tizimida chorva mollari, parrandalar va baliqlar ozuqasi tarkibini tahlil qilish hamda parrandalar kasalliklari tashxisini qoʻyish boʻyicha laboratoriyalarni tashkil etish; Veterinariya va chorvachilikni rivojlantirish davlat qoʻmitasiga qoʻshimcha ravishda respublikada goʻsht, sut va boshqa chorvachilik mahsulotlarini yetishtiruvchi va qayta ishlovchi, tayyorlovchi hamda realizatsiya qiluvchi korxonalar faoliyatini rivojlantirishga, shuningdek, oʻzaro hamkorligini taʼminlashga koʻmaklashish vazifasini yuklash. 6. Veterinariya va chorvachilikni rivojlantirish davlat qoʻmitasi “Oʻzbekchorvanasl” agentligi markaziy apparati hamda Qoraqalpogʻiston Respublikasi va viloyatlar “Chorvanasl” markazlari tuzilmasiga kiritilayotgan oʻzgartirishlarni hamda chorva mollari va parrandalar va baliqlar ozuqasi tarkibini tahlil qilish va parrandalar kasalliklari tashxisini qoʻyish boʻyicha laboratoriyalar xodimlarini mazkur qoʻmita tizimining umumiy shtat birliklari hisobiga shakllantirsin. 2021-yil 1-aprelga qadar chorva mollari va parrandalar ozuqasi tarkibini tahlil qilish hamda parrandalar kasalliklari tashxisini qoʻyish boʻyicha laboratoriyalarni zamonaviy uskunalar bilan jihozlash uchun Vazirlar Mahkamasining zaxira jamgʻarmasidan 3 milliard soʻm mablagʻ ajratilsin. 7. Quyidagilar “Oʻzbekchorvanasl” agentligining parrandachilik va quyonchilik sohasidagi qoʻshimcha vazifalari etib belgilansin: parrandachilik va quyonchilik tarmogʻini rivojlantirish boʻyicha qabul qilingan dasturiy chora-tadbirlar amalga oshirilishini muvofiqlashtirish, yagona ilmiy-texnik, texnologik, investitsiyaviy va eksport siyosatini izchil amalga oshirish, shuningdek, ichki va tashqi bozorlarda narxlar monitoringini olib borish; parrandachilik va quyonchilik mahsulotlarini sotish bozorlarini kengaytirish boʻyicha marketing tadqiqotlarini olib borish, mahsulotlar narxlari shakllanishining maqbul mexanizmini belgilash boʻyicha takliflar va tavsiyalar ishlab chiqish; parranda va quyonlar uchun toʻla qiymatli, yuqori oqsilli ozuqalar ishlab chiqarish uchun yangi ishlab chiqarish quvvatlarini tashkil etish va mavjudlarini modernizatsiya qilish yoʻli bilan parrandachilik va quyonchilik tarmogʻining ozuqa bazasini mustahkamlash; parrandachilik va quyonchilik mahsulotlarini yetishtirish va uni qayta ishlash sohasida ishlab chiqilgan innovatsion texnologiyalarni keng joriy etish uchun ilmiy-tadqiqot ishlarini olib borishni tashkil qilish. 8. Moliya vazirligi: a) “Oʻzbekbaliqsanoat” uyushmasi bilan birgalikda bir oy muddatda baliqchilik xoʻjaliklari tomonidan sunʼiy suv havzalari, ularda yetishtiriladigan baliqlar va baliqchilik texnologik uskunalarini sugʻurtalash tartibini ishlab chiqib, Vazirlar Mahkamasiga kiritsin. Bunda, boʻron, dovul, sel, suv toshqini, zilzila, kasalliklar oqibatida nobud boʻlish, mazkur joyga xos boʻlmagan darajada havoning sovuq yoki issiq kelishi, portlash, baliqxoʻr qushlar tomonidan zarar yetkazilishi va uchinchi shaxs tomonidan qasddan qilingan harakat, oʻgʻriliklar (jinoyat ishi ochilgan boʻlsa) sugʻurta hodisalari sifatida sugʻurtalash tartibida nazarda tutilsin; b) “Oʻzbekchorvanasl” agentligi bilan birgalikda respublikada faoliyat yuritayotgan parrandachilik korxonalaridagi mavjud parrandalarni turli kasalliklar va favqulodda vaziyatlar (elektr energiyasi va tabiiy gazdagi uzilishlar) oqibatida nobud boʻlishini sugʻurtalash tartibini ishlab chiqsin. 9. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari aholiga sifatli va arzon parranda hamda baliq mahsulotlarini yetkazib berishni tashkil etish maqsadida “Parrandasanoat” va “Oʻzbekbaliqsanoat” uyushmalari taklifiga asosan: parrandachilik va baliqchilik xoʻjaliklariga oʻzi ishlab chiqargan tuxum, parranda goʻshti va baliq mahsulotlarini sotish uchun dehqon bozorlari va aholi gavjum hududlardan (arzonlashtirilgan savdo yarmarkalari oʻtkazilishi belgilangan joylar negizida) oʻrnatilgan tartibda doimiy savdo joylari (nuqtalari); har bir dehqon bozorida hamda shahar (tuman)dagi aholi gavjum joylarda kamida 2 tadan yengil konstruksiya asosida parranda va baliq mahsulotlari sotishga moʻljallangan savdo doʻkonlarini qurish uchun joy ajratilishini taʼminlasin. 10. “Oʻzbekiston respublika tovar-xom ashyo birjasi” AJ raps (urugʻi, shroti, kunjarasi, yogʻi), pista (urugʻi, shroti, kunjarasi, yogʻi), soya (urugʻi, shroti, kunjarasi, yogʻi), baliq uni va yogʻi, arpa, makka, fosfat (trikalsiy, monokalsiy, dikalsiy) va xolin xlorid mahsulotlarini ishlab chiqaruvchi xorijiy kompaniyalarni birja savdolariga jalb qilish choralarini koʻrsin. Mahsulotlarni birja orqali milliy yoki xorijiy valyutada import qilishga ruxsat beriladi. 11. Iqtisodiy taraqqiyot va kambagʻallikni qisqartirish vazirligi Davlat bojxona qoʻmitasi va “Oʻzbekiston respublika tovar-xom ashyo birjasi” AJ bilan birgalikda ikki oy muddatda xalqaro tajribani oʻrgangan holda birja savdolari orqali mahsulotlar importini amalga oshirishda “birja ombori” xizmatlaridan foydalanish mexanizmini joriy etish boʻyicha taklif kiritsin. 12. Qishloq xoʻjaligi vazirligi huzuridagi Agrosanoat majmui va oziq-ovqat taʼminoti sohasidagi loyihalarni amalga oshirish agentligining chorvachilik yoʻnalishidagi loyihalari, loyihalarni amalga oshirish guruhlari loyiha doirasidagi huquq va majburiyatlari, shartnomalar va mol-mulklari bilan birgalikda Veterinariya va chorvachilikni rivojlantirish davlat qoʻmitasiga oʻtkazilsin. Veterinariya va chorvachilikni rivojlantirish davlat qoʻmitasi Investitsiyalar va tashqi savdo vazirligi bilan birgalikda chorvachilik sohasini barqaror rivojlantirishni moliyalashtirish boʻyicha Fransiya taraqqiyot agentligining kredit liniyasini 2021-yil 1-iyuliga qadar hamda Jahon banki kredit liniyasini 2021-2022-yillarda jalb qilish choralarini koʻrsin. 13. Veterinariya va chorvachilikni rivojlantirish davlat qoʻmitasi, Oliy va oʻrta maxsus taʼlim vazirligi hamda Andijon viloyati hokimligining 2021/2022 oʻquv yilidan boshlab Toshkent toʻqimachilik va yengil sanoat instituti huzuridagi Marhamat yengil sanoat texnikumi negizida Samarqand veterinariya meditsinasi institutining Andijon veterinariya meditsinasi texnikumini tashkil etish toʻgʻrisidagi taklifiga rozilik berilsin. 14. Iqtisodiy taraqqiyot va kambagʻallikni qisqartirish vazirligi Veterinariya va chorvachilikni rivojlantirish davlat qoʻmitasi, Oliy va oʻrta maxsus taʼlim vazirligi bilan birgalikda 2021/2022 oʻquv yilidan boshlab respublikadagi barcha veterinariya meditsinasi va agrotexnologiyalar texnikumlarida parrandachilik, veterinariya, baliqchilik, asalarichilik va quyonchilik yoʻnalishlarida mutaxassislar tayyorlash boʻyicha davlat buyurtmasi asosida qabul kvota parametrlarini shakllantirsin. 15. Qashqadaryo viloyatining Kasbi, Nishon, Mirishkor va Koson tumanlarini chorvachilikka ixtisoslashtirish, ushbu tumanlarda zamonaviy chorvachilik komplekslarini tashkil etish maqsadida quyidagilar: Qashqadaryo viloyatida chorvachilikni rivojlantirishga doir chora-tadbirlar dasturi 2-ilovaga muvofiq; Qashqadaryo viloyatida 2021-2022-yillarda Dastur doirasida yerlarni meliorativ holatini yaxshilash boʻyicha prognoz koʻrsatkichlari 3-ilovaga muvofiq; Qashqadaryo viloyatida 2021-2022-yillarda sugʻorish kanallarini tozalash hisobiga qoʻshimcha yer maydonlarini oʻzlashtirish parametrlari 4-ilovaga muvofiq; Qashqadaryo viloyatida 2021-2022-yillarda pichanzor va yaylov yerlarida yangidan qaziladigan quduqlar dislokatsiyasi 5-ilovaga muvofiq tasdiqlansin. 16. Belgilansinki: a) ushbu qarorning 4 va 5-ilovasiga muvofiq xarajatlar Oʻzbekiston Respublikasi Prezidenti topshiriqlariga asosan hududlarni ijtimoiy-iqtisodiy rivojlantirish uchun ajratilgan mablagʻlar hisobidan moliyalashtiriladi; b) qoʻshimcha yer maydonlarini oʻzlashtirish hisobiga qayta foydalanishga kiritiladigan yer maydonlarida quriladigan quduqlarga oʻrnatiladigan nasoslar tegishli agroklaster, fermer va dehqon xoʻjaliklarining balansiga hamda ularga oʻrnatiladigan transformator va elektr uzatish tarmoqlari “Qashqadaryo hududiy elektr tarmoqlari” AJ balansiga oʻtkaziladi. v) Qashqadaryo viloyatining barcha tumanlarida chorvachilikni rivojlantirishga oid loyihalarni amalga oshirishga: AT “Xalq banki” va boshqa tijorat banklari tomonidan 2021-2022-yillarda xorijiy moliya institutlari kredit liniyalari hisobidan 50 million AQSH dollari miqdoridagi mablagʻlar yoʻnaltiriladi; Qashqadaryo viloyatiga 2021-2022-yillarda chet davlatlardan olib kelinadigan chorva mollarini sotib olish uchun aholi va tadbirkorlik subyektlariga zarur kreditlar vakolatli banklar tomonidan Oilaviy tadbirkorlikni rivojlantirish dasturlari doirasida mavjud resurslar hisobidan ajratib boriladi. 17. Veterinariya va chorvachilikni rivojlantirish davlat qoʻmitasi, Qishloq xoʻjaligi vazirligi hamda Qashqadaryo viloyati hokimligi: tadbirkorlik subyektlarini chorvachilik bilan shugʻullanishga qiziqtirish, ularni chorvachilik sohasida bilim va koʻnikmalarga ega boʻlishi uchun oʻqitish, shuningdek, bu jarayonga xorijiy mamlakatlardan malakali mutaxassislarni jalb qilish; chorvachilik sohasiga oid seminar, anjuman, yarmarka va koʻrgazmalar tashkil qilish, shuningdek, mahalliy chorvadorlarning xorijiy mamlakatlarda oʻtkaziladigan yarmarka va koʻrgazmalarda ishtirokini taʼminlash; qoʻshilgan qiymat zanjirini yaratish maqsadida chorvachilik mahsulotlari ishlab chiqaruvchilar va qayta ishlovchilar oʻrtasida kooperatsiyani yoʻlga qoʻyish boʻyicha yaqindan amaliy yordam koʻrsatsin. 18. Qashqadaryo viloyati hokimligi Davlat geologiya va mineral resurslar qoʻmitasi bilan birgalikda loyiha tashabbuskorlariga ajratilayotgan yer uchastkalarida ularning murojaatiga asosan yer ostidan suv chiqarish uchun sugʻorish tik quduqlari burgʻulash joylarini aniqlasin hamda ularni xabardor qilsin. 19. Davlat geologiya va mineral resurslar qoʻmitasi sugʻorish tik quduqlarini burgʻulash loyihalariga gidrogeologik xulosa berilishini taʼminlasin. 20. Oʻzbekiston Respublikasi Prezidentining ayrim qarorlariga 6-ilovaga muvofiq oʻzgartirishlar kiritilsin. 21. Veterinariya va chorvachilikni rivojlantirish davlat qoʻmitasi manfaatdor vazirlik va idoralar bilan birgalikda bir oy muddatda qonun hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 22. Mazkur qaror ijrosini samarali tashkil etishga masʼul va shaxsiy javobgar etib Bosh vazir oʻrinbosarlari Sh.M. Gʻaniyev va J.A. Qoʻchqorov belgilansin. Amalga oshirilayotgan chora-tadbirlar natijadorligi yuzasidan Oʻzbekiston Respublikasi Prezidentiga har chorak yakuni boʻyicha axborot kiritib borilsin. T/r Tovarlar nomi TIF TN kodi Jami 1. Otlar 0101210000 2. Yirik shoxli qoramol: gʻunajinlar (birinchi bolalashgacha boʻlgan qoramolning urgʻochisi) 0102211000 3. Yirik shoxli qoramol: sigirlar 0102213000 4. Yirik shoxli qoramol: sof zotli nasldor boshqa hayvonlar 0102219000 5. Choʻchqalar 0103100000 6. Qoʻylar 0104101000 7. Echkilar 0104201000 8. Tirik uy parrandalari, yaʼni tovuqlar, oʻrdaklar, gʻoz, kurka va tustovuqlar 0105 9. Inkubatsiya uchun urugʻlantirilgan tuxum 0407110000040719 10. Naslli tuyalar 0106130090 11. Naslli quyonlar 0106141090 12. Naslli boshqa quyonlar 0106149090 13. Tuyaqushlar 0106330090 14. Ona asalarilar 0106410001 15. Asalari oilalari (paketlar) 0106410002 16. Noyob baliq turlari chavoqlari: Xon baliq 0301919000 17. Noyob baliq turlari chavoqlari: Zogʻorabaliq 0301930000 18. Noyob baliq turlari chavoqlari: Baqra 0301991810 19. Noyob baliq turlari chavoqlari: Laqqa baliq 0301998500 20. Osyotr baliqlarning otalangan uvuldirigʻi 0511919011 21. Boshqa otalangan baliq uvuldirigʻi 0511919019 22. Osyotr baliqlar lichinkasi 0511998591 23. Boshqa baliqlar lichinkalari 0511998599 24. Suyak uni 0506900000 25. Naslli buqalarning muzlatilgan urugʻlari 0511100000 26. Ozuqabop bugʻdoy 1001990000 27. Javdar 10021000001002900000 28. Arpa urugʻligi 1003100000 29. Arpaning boshqa turi 1003900000 30. Suli urugʻligi 1004100000 31. Sulining boshqa turi 1004900000 32. Makkajoʻxori urugʻligi 100510 33. Makkajoʻxorining boshqa turi 1005900000 34. Oq joʻxori urugʻligi (sorgo) 100710 35. Oq joʻxorining boshqa turi (sorgo) 100790 36. Tariq urugʻligi 1008210000 37. Tariqning boshqa turi 1008290000 38. Boshoqli don yoki dukkakli ekinlarni elash, tegirmonda tortish yoki boshqa usullarda qayta ishlashdan chiqqan, granulalangan yoki granulalanmagan kepak va boshqa qoldiqlar 2302 39. Soya dukkaklari (yanchilgan va yanchilmagan) urugʻliklari 1201100000 40. Soya dukkaklarining (yanchilgan va yanchilmagan) boshqa turlari 1201900000 41. Kungaboqar urugʻliklari (yanchilgan va yanchilmagan) 1206 42. Quruq oʻtdan tayyorlangan ozuqalar 1214909000 43. Soya yogʻi (tozalanmagan) 1507109009 44. Goʻshtsuyak va baliq uni 2301 45. Donli mahsulotlar bardasi ozuqa qoʻshimchalari 2303300000 46. Soya shroti (konsentrat) 2304000001 47. Soya yogʻi olingandan keyingi kunjara va boshqa qattiq holatdagi maydalanmagan va maydalangan granulali, granulalanmagan ozuqalar 2304 48. Kungaboqar shroti (kunjara) 2306300000 49. Hayvonlarni oziqlantirishda foydalaniladigan mahsulotlar 230800230990 50. Tabiiy fosfat kalsiy, alyumin-kalsiyli fosfat, tabiiy alyumin-kalsiy va fosfatli mel 2510 51. Sut sogʻish uskunalarini yogʻlash uchun mashina moyi 2710199800 52. Ozuqabop Mono-, di-, trikalsiya fosfat 28352500002835260000 53. Ozuqabop lizin 2922410000 54. Ozuqabop treonin 2922500000 55. Ozuqabop betain 2923900000 56. Ozuqabop metionin 293040 57. Har qanday erituvchi moddada ishlatiladigan vitaminlar va provitaminlar, tabiiy va sintezlangan ( tabiiy konsentratlar qoʻshilgan holatda) va ularning aralashmasi 2936 58. Veterinariya antigenlari, veterinariya diagnostikasi uchun zardob va veterinariya emlamasi 3002 59. Probiotiklar (mikroorganizmlar urchitish) 3002905000 60. Veterinariyada moylash uchun foydalaniladigan gel 3006700000 61. Ozuqabop karotinoidlar 3204170000 62. Boʻyash uchun organik buyoq vositalari 3204190000 63. Poligrafik qora buyoq 3215110000 64. Poligrafik qora buyoq va boshqalar 3215190000 65. Siyoh 3215900000 66. Yelinlarni uqalash uchun tarkibida yalpiz efir moyi boʻlgan vositalar 3307900008 67. Ozuqabop fermentlar 3507909000 68. Chakana sotish uchun shakl yoki oʻramda qadoqlangan yoki tayyor preparat yoki mahsulotlar koʻrinishida (masalan, oltingugurt bilan ishlov berilgan lentalar, pilik va shamlar, chivinlarga qarshi yopishqoq qogʻoz) boʻlgan insektitsidlar, rodentitsidlar, fungitsidlar, gerbitsidlar, unib chiqishga qarshi vositalar va oʻsimliklarning oʻsishini tartibga soluvchi vositalar, dezinfeksiya vositalari va ularning analoglari 3808 69. Hayvonlarni parvarishlash uchun preparatlar 3822000000 70. Hayvonlar spermasini tahlil qilish uchun indikatorlar 3824999608 71. Siyoh uchun eritma 3814009000 72. Listeriyalarni ajratish uchun singituvchi muhit 3821000000 73. Spermani suyultiruvchi eritma 3821000000 74. Hayvonlar sunʼiy qini kamerasiga ishlov berish uchun gel-lubrikant 3006700000 75. Kasalliklar diagnostikasi immunoferment tahlili uchun test toʻplamlari (IFT) 3822000000 76. Spermani soʻrib oluvchi va toʻldiruvchi shlang, silkonli sut shlangi 39173200093917330000 77. Veterinariya sohasi uchun universal gʻiloflar (chexollar) 3917 78. Bir martalik polietilen qoʻlqoplar, polietilen baxillalar (juft) 3926200000 79. Fermalarda foydalaniladigan kiyim-bosh buyumlari (qoʻlqop bilan birga), ustki kiyim va poyabzal 39262000004015190000621010980062113310006401 80. Solominkalar 3926909709 81. Nakonechnik 3926909709 82. Sperma yoki urugʻni yigʻish uchun plastmassa probirkalar (Marko — kyuvet), hayvonlar uchun sterillangan urugʻ qabul qilish vositasi 39233010903926909709 83. Sperma uchun konus 3926909709 84. Shpritslar uchun himoya qoplami — sunʼiy urugʻlantirish dozatori 3917 85. Hayvonlar uchun yumaloq elektron quloq birkalari 8523529001 86. Oʻzini sogʻishga qarshi plastmassa halqa 3926909709 87. Uch qismdan iborat (korpus, surgich, mufta) polietilen zooshprits 901831 88. Hayvonlarni sunʼiy urugʻlantirish uchun polietilen sanitar gʻilof 3917320009 89. Varipipetka va pipetka uchun qoplagich 8479908000 90. Qin tiqini 3926909709 91. Hayvonlarni sunʼiy urugʻlantirish uchun mikropipettor 3926909709 92. Rezinali ichki shlang, rezinali sut shlangi 4009110000 93. Choʻntak kalendari 4910000000 94. 100-4-BKNL-65 remen (Remen-100-4), quduqlarda suvni koʻtarib beruvchi lenta, quduqda suvni koʻtarib beruvchi tishli lenta 4010390000 95. Lateksli voronka, buqa va qoʻchqorlar uchun rezinali qin kamerasi 4014900000 96. Chorvachilik binolari uchun rezinali yoki poliuretanli qoplamalar (yopkichlar) 401691000039211310003918900000 97. Forsunkalar uchun zichlagich 4016930008 98. Quyonlaring sunʼiy qini uchun prokladka, rezina soʻrgʻich 40169300084016999709 99. Hayvonlar uchun egar va jabduqlar 4201000000 100. Qochiruvchi-texnik chemodani, qochiruvchi-texnik propilenli sumkasi 4202121900420212500042021990004202990000 101. Baliq ovlash toʻrlari, tugunsiz delilar, yoyma toʻrlar (ipli toʻrlardan tashqari) 5608118000 102. Fermer xoʻjaligida hayvonlarni bogʻlab qoʻyish uchun tasmalar 6307909800 103. Qochiruvchi-texnik penali 6307909800 104. Tuyoqlarga ishlov berish uchun abraziv disklar 6804 105. Spermani yigʻish uchun shisha idishlar, shisha vanna, buyum va qoplash oynasi, sperma qabul qilish vositasi, laboratoriya uchun shisha idish, sperma yigʻish uchun shisha probirka, moslangan qopqoqli 250 ml hajmdagi shisha idish (tampon uchun) 7017 106. Hayvonlarni parvarishlash uchun moslamalar (metall konstruksiyalar), sigirlar bosh qismining fiksatori 7308909809 107. Sigʻimi 500 litr va undan koʻp boʻlgan issiqlik oʻtkazmaydigan, zanglamaydigan poʻlatdan qilingan sut saqlash idishi 7309003000 108. Yem-xashak saqlash bunkeri 7309009000 109. Fermalar suyuqlik tashishi uchun hajmi sigʻimi 300 litrdan oshmaydigan qora metall rezervuar (tara)lar 7310 110. Sutni tashish uchun sigʻimi 50 litrdan ortiq boʻlgan zanglamaydigan poʻlat bidon (tara)lar 7310100000 111. Sutni tashish uchun sigʻimi 50 litrdan ortiq ?oʻlgan issiqlik oʻtkazmaydigan, zanglamaydigan poʻlat idish (tara)lar 7310291000 112. Sut tashish uchun aralashtirgichli vakuumtank 8419899890 113. Tirgakli yassi halqa zanjirlar 7315810000 114. Sigirlarni bogʻlash uchun bogʻ va zanjirlar hamda ularning qismlari 73158900007315900000 115. Havo isitkich va markazdan qochiradigan ventilyatordan iborat isitish tizimi (issiqlik generatorlari) 7322900000 116. Metall tumbali yuvish uskunasi 9403208000 117. Rampalar, yuklash bloki, buqalar uchun metall burun halqalari 7326909807 118. Sunʼiy urugʻlantirish uchun qora metaldan issiqlikka chidamli ekran 7326909807 119. Universal teshgich uchun zaxira ignasi 7326909807 120. Sutni tashish uchun maxsus aluminiy idishlar, sigʻimi 300 litrdan koʻp boʻlmagan aluminiydan tayyorlangan bidon (tara)lar 76129080027612908008 121. Krioidish va kriosaqlagichlar 7613000000 122. Chorvachilik fermalarida ishlatiladigan qoʻl asboblari 8201 123. Fermalarda ishlatiladigan qora metalldan boʻlgan qisqichlar, burun halqalari va boshqa halqalar, mahkamlanadigan ilgaklar, bogʻichlar, buqa va hayvonlar oxurlari kabi buyumlar 7326909807 124. Pinset 8203200001 125. Chorvachilik fermalari uchun egovlar, sim kesgichlar va boshqa qoʻl asboblari 8203100000820320000982033000008203400000 126. Buzoqlarga ozuqa aralashmalarini tayyorlash uchun korroziyaga chidamli poʻlatdan yasalgan moslamalar va boshqalar 8205598099 127. 170 mmli toʻgʻri qaychi 8213000000 128. Suyuq azot yetkazib beradigan shlang 8307100000 129. Qayiq motorlari 840721 130. Sut va goʻng uchun suv nasoslari 8413 131. Spermani toʻldirish yoki soʻrish uchun forsunka 8413810000 132. Fermalar binolarida havo aylanishi uchun ventilyatorlar 841459 133. Havo muhiti antibakterial qutisi, kimyoviy reaktivlarni tortuvchi shkaf 84146000008414808000 134. Binolarni shamollatish va iqlim nazorati uchun asbob-uskunalar toʻplami, hayvonlar urugʻini saqlash uchun klimatik kamera, namlantiruvchi paneldan foydalangan holda binolarni shamollatish va havoni sovutish uchun uskunalar toʻplami 841581841583 135. Fermalar uchun ogʻiz sutini muzlatadigan va eritadigan muzlatkich va qozonlar, urugʻni eritish uchun toʻplam 84188419 136. Buqa spermasini naychada muzlatish uchun turbofrezer, muzlatish uchun kameralar, rampalarda urugʻ ekvivibratsiyasi uchun muzlatkich 8418690009 137. Sentrifuga 8421192009 138. Burab yopkich apparati 8422400008 139. Hayvonlarga moʻljallangan elektron va mexanik tarozilar 842381842382 140. Fermalar uchun purkagich moslamalari 8424 141. Ozuqa berish uchun shneklar 8431390000 142. Oʻrim-yigʻim va saralovchi uskunalar, shu jumladan traktorlarga oʻrnatilgan oʻrim-yigʻim, saralovchi uskunalar va boshqalar 843320100084332050008433209000 143. Kombaynlar uchun oʻroq mashinalari 8433 144. Sutni qayta ishlash uchun uskunalar va moslamalar hamda ularning qismlari 8434200000 145. Sogʻish kollektori, sogʻish apparatlari shassisi, elektron pulsator, yechiladigan sogʻish moslamasi 8434900000 146. Fermalarda foydalaniladigan buzoqlar uchun reanimator, tugʻishga koʻmaklashadigan asbob, haroratni aniqlash vositasi, sigir koʻtargichlar, turli avtosugʻorgich va avtooziqlantirgichlar, soʻrgʻichli sut ichirgich va ularning qismlari kabi mashinalar va mexanizmlar 84369025392639239018 147. Yelinni sochlardan tozalovchi moslama 8468800000 148. Tepishdan himoyalovchi vosita (Antibrik) 7326909807 149. Inyektor 84362900009018 150. Press-granulyatorlar uchun matritsa, Djenter navining hujayra ramkalari 8436990000 151. Separatorlar uchun elaklar 8421910009 152. Maydalash uchun elak va bolgʻalar 8436990000 153. Shoxlarni kesish va tuyoqlarni tozalash uchun elektr arra 846722 154. Shox kuydirgich 846729 155. Aplikator (quloq uchun) 8467890000 156. Hayvonlarning birkalari va elektron tamgʻalaridan axborotlarni oʻqish uchun hisoblagichlar, kompyuterlar 847149000084718000008471900000 157. Hisoblash uchun panelli va almashtiriladigan antennalar 8473308000 158. Statsionar hisoblash uchun multipleksor 8473302008 159. Multipleksorlar va statsionar hisoblagichlar uchun adapterlar 8473302008 160. Mumlash vositasi, magnitli aralashtirgich va elektr tegirmon 8479899709 161. Sharikli, rolikli va konus podshipniklar 8482 162. Elektr dvigatellar 8501 (8501200001, 8501320001, 8501330001, 8501402001, 8501408001, 8501529001 dan tashqari) 163. Elektrogenerator uskunalar 8502 164. Klimaboks — eritish moslamasi uchun quvvat taʼminlovchi blok 850440 165. Qirqish agregati 8510200000 166. Fermalar uchun elektr sut va suv isitkichlari, termostat — urugʻni eritish moslamasi, suv hammomi, isitish stollari 84198516 167. Universal sogʻishni boshqarish moslamasi 8537109900 168. Opsiya uchun soprotsessor 8543709000 169. Fermalar uchun mol haydagich, kemiruvchilar va hasharotlarni qoʻrqitadigan moslamalar kabi elektr qurilmalari va apparaturalar 8543709000 170. Hisoblagich uchun antenna uzatgich, interfeysga ulash uchun kabel va adapterdan iborat toʻplam 8544 171. Sut tashish uchun zanglamaydigan poʻlatdan konteynerlar 8609009009 172. Qayiqlar 8903999100 173. Mikroskop uchun fazoviy axromat obyektivi 9002190000 174. Mikroskop 9011 175. Laboratoriya tarozisi 9016001000 176. Veterinariyada foydalaniladigan anjom, qurilma, asboblar va boshqa buyumlar 9018 177. Hayvonlarni urugʻlantirish uchun granula qoplangan uzatkich, bir martali uchli igna 9018 178. Ultra tovushli skanerlash uskunasi 9018120000 179. Shprits — hayvonlarni sunʼiy urugʻlantirish uchun asbob, sunʼiy urugʻlantirish uchun qayrilgan shprits, sunʼiy urugʻlantirish uchun qulfli shprits 901831 180. Hayvonlarni elektron identifikatsiya qilish uchun sterillangan, belgili shprits, sunʼiy urugʻlantirish uchun dozatorli moslama (pistolet) va veterinariyada qoʻllaniladigan asbob va uskunalar 9018 181. Veterinariya uchun qin-slindr, qin oynasi 9018908409 182. Emlash uskunalari 8436809000 183. Hayvonlarni sunʼiy urugʻlantirish uchun qin, konus 3926909709 184. Hayvonlarni sunʼiy urugʻlantirish uchun qin probirkasi 392330392690 185. 100 gradusli termometr 9025 186. Spirtomer 902580 187. Laboratoriya tahlillari uchun asbob-uskunalar va ularning qismlari hamda jihozlari 9027 188. Xromatograflar 9027200000 189. Spektometrlar 9027300000 190. Refraktometrlar 9027500000 191. rN — metrlar 9027801100 192. Makrokyuveta fotometrlar 9027905000 193. Kasalliklar diagnostikasi immunoferment tahlili uchun test toʻplamlari (IFT) 90275000009027801700 194. Sutoʻlchagich (Molokomer) 9028200000 195. Hayvonlarning sogʻligini kuzatish moslamasi 9031803800 196. Metall shkaf, jarrohlik stoli 9403208000 197. Yoritish tizimi 940510 198. Buzoqlar uchun uycha 9406909009 199. Mexanizmlar uchun choʻtkalar 9603500009 200. Hayvonlarni parvarishlashda ishlatiladigan choʻtkalar 9603909100 201. Kriogen (Dyuar) idish, kriosaqlagich, patalogik materialni tashish uchun termoslar 9617000000 202. Sugʻorishning tomchilatib, yomgʻirlatib va boshqa turi tizimlari hamda ularning qismlari 8424 203. Geomembranali hovuz uchun qismlarga boʻlingan geomembranali hovuz va uning materiallari 40024008 T/r Amalga oshiriladigan tadbirlar Ijro muddati Moliyalashtirish manbasi Masʼullar 1. Qashqadaryo viloyatida chorvachilikni rivojlantirish, ozuqabop ekinlarning yuqori hosildor navlarini yetishtirish va hosildorligini oshirish, resurstejamkor texnologiyalarni joriy etish hisobiga yangi loyihalarni shakllantirish maqsadida yer maydonlarini xatlovdan oʻtkazish, shuningdek, yaylovlarda geobotanik tadqiqotlarni olib borish va natijasi boʻyicha Vazirlar Mahkamasiga takliflar kiritish. 2021-yil aprel Qishloq xoʻjaligi vazirligi, Veterinariya va chorvachilikni rivojlantirish davlat qoʻmitasi, Qashqadaryo viloyati hokimligi 2. Kasbi, Nishon, Mirishkor va Koson tumanlarini chorvachilik ozuqa bazasini mustahkamlash va yangi loyihalarni amalga oshirish uchun ushbu tumanlarda foydalanishdan chiqqan 10 ming gektar yer maydonini oʻzlashtirish. 2021-yil 1-iyul Qashqadaryo viloyati mahalliy budjeti mablagʻlari Qishloq xoʻjaligi vazirligi, Qashqadaryo viloyati hokimligi, Suv xoʻjaligi vazirligi, Veterinariya va chorvachilikni rivojlantirish davlat qoʻmitasi 3. Muborak tumanida foydalanishdan chiqqan unumdorligi past boʻlgan 2,2 ming gektar maydonni oʻzlashtirish, teri, goʻsht va sutni qayta ishlash boʻyicha zamonaviy chorva klasterlarini tashkil etish. 2021-yil davomida Qashqadaryo viloyati mahalliy budjeti mablagʻlari Qashqadaryo viloyati hokimligi, Veterinariya va chorvachilikni rivojlantirish davlat qoʻmitasi, Qishloq xoʻjaligi vazirligi, Suv xoʻjaligi vazirligi 4. Qashqadaryo oʻzanida suv toʻsuvchi inshoot qurish va daryo oʻzanini mustahkamlash tadbirlarini amalga oshirish, “Quloqli” nasos stansiyasini toʻla quvvat bilan ishlashini yoʻlga qoʻyish va Qamashi tumani “Oqrobod”, “Blu-Nayl”, “Toʻqboy” massivlarida 3 ming gektar qishloq xoʻjaligi ekin yerlarini kafolatli suv bilan taʼminlash choralarini koʻrish. 2022-yilda Suv xoʻjaligi vazirligiga irrigatsiya tadbirlari uchun ajratilgan mablagʻlar Suv xoʻjaligi vazirligi, vazirligi, Moliya vazirligi, Qashqadaryo viloyati hokimligi 5. Kitob, Yakkabogʻ, Qamashi va Dehqonobod davlat oʻrmon xoʻjaliklarida kamida 300 bosh goʻsht va jun yoʻnalishidagi zotdor qoʻylar hamda Muborak va Qashqadaryo davlat oʻrmon xoʻjaliklarida goʻsht va junchilik yoʻnalishidagi kamida 1 000 bosh zotdor qoʻychilik loyihalarini amalga oshirish. 2021-2022-yillar Davlat oʻrmon xoʻjaliklari mablagʻlari Oʻrmon xoʻjaligi davlat qoʻmitasi, Veterinariya va chorvachilikni rivojlantirish davlat qoʻmitasi, Qashqadaryo viloyati hokimligi 6. Ozuqabop ekinlar navlarining birlamchi urugʻchiligini yoʻlga qoʻyish maqsadida Chorvachilik va parrandachilik ilmiy-tadqiqot institutining Qashqadaryo ilmiy-tajriba stansiyasiga hududdagi tadbirkorlar bilan hamkorlikda ishlash uchun Yakkabogʻ (20 gektar), Koson (10 gektar), Kasbi (10 gektar) va Mirishkor (20 gektar) tumanlaridagi sugʻoriladigan yerlardan jami 60 gektar va Dehqonobod tumanidagi lalmi yerlardan kamida 20 gektar yer ajratish. 2021-2022-yillar Qashqadaryo viloyati mahalliy budjeti mablagʻlari Qashqadaryo viloyati hokimligi, Veterinariya va chorvachilikni rivojlantirish davlat qoʻmitasi, tumanlar hokimligi 7. Viloyatda mahalliy qoramollarni parvarishlash, oziqlantirish va boʻrdoqilash boʻyicha xorijiy tajribalar asosida Chorvachilik va parrandachilik ilmiy-tadqiqot instituti tomonidan ishlab chiqilgan oziqlantirish texnologiyalarini keng tatbiq etish. 2021-2022-yillar Jalb etiladigan grant mablagʻlari hisobidan Veterinariya va chorvachilikni rivojlantirish davlat qoʻmitasi, Qashqadaryo viloyati hokimligi T/r Hududlar nomi Meliorativ holati barqarorlashadigan maydon, ga Quvvati, km Qiymati, mln soʻm* shu jumladan: 2021-yilda 2022-yilda Kasbi tumani 1. Navroʻz 786 20,7 621 621 2. Nasafiy 1 350 45,5 1 365 1 365 Jami: 2 136 66,2 1 986 1 986 Koson tumani 1. Zafarobod 450 21,8 2 745 2 745 2. Gulbogʻ 570 19 2 450 2 450 3. Jarqum 627 21 1 260 1 260 Jami: 1 647 61,8 6 455 6 455 Nishon tumani 1. Samarqand, A. Qodiriy 510 22,8 1 918,9 1 918,9 2. Oq oltin 891 29,7 1 893,4 1 893,4 3. Hamza 2 900 111 3 330 3 330 4. Samarqand 2 837 93,5 2 805 2 805 5. Turkmaniston 1 642 58,5 1 824 1 824 6. Oydin 2 218 72 2 160 2 160 Jami: 10 998 387,5 13 931,3 11 771,3 2 160 Hammasi: 14 781 515,5 22 372,3 11 771,3 10 601 T/r Hududlar nomi Sugʻorish tarmoqlarini tozalash va rekonstruksiya qilish (km) Qoʻshimcha oʻzlashtiriladigan maydon (gektar) Qiymati jami (mln. soʻm) shu jumladan: 2021-yil 2022-yil Kasbi tumani 1. Maymanoq 6,5 150,4 2495,8 1598,2 897,6 2. S. Nasafiy 46,5 900 900 3. Komilon 25,9 283,1 5904 3824 2080 Jami: 32,4 480 9299,8 6322,2 2977,6 Mirishkor tumani 1. O. Boshoq 10,3 214,5 2266,6 1266,6 1000 2. Pomuq 11,8 263 2044,4 1684,7 359,7 Jami: 22,1 477,5 4311,0 2951,3 1 359,7 Nishon tumani 1. Nishon DFXU 10,9 270 2553 1860 693 Jami: 10,9 270 2 553 1 860 693 Koson tumani 1. A. Nabiyev 8,7 615 2500 1549 951 2. Bobur 2,7 450 1880 1080 800 Jami: 11,4 1065 4380 2629 1751 Hammasi: 76,8 2 292,5 20 543,8 13 762,5 6 781,3 T/r Hududlar nomi Yer maydoni, ga Yangi qaziladigan quduqlar soni shu jumladan: 2021-yil 2022-yil Koson tumani 1. Chiroqchi 533,3 3 1 2 Mirishkor tumani 1. A. Temur 67,3 1 1 2. Avazchoʻl 185 1 1 3. Yangiobod 59,5 1 1 4. Maxtumquli 510,2 2 1 1 5. Oltin boshoq 169,6 1 1 6. Pomuq 140,5 1 1 Tuman boʻyicha jami: 1 132 7 3 4 Nishon tumani 1. Paxtaobod 69 1 1 2. Oydin 421 2 1 1 3. Turkmaniston 382 2 1 1 4. Guliston 913 2 1 1 5. Oqoltin 932 2 1 1 6. Samarqand 618 2 1 1 7. Mehnatobod 162 1 1 8. Navbahor 423 2 1 1 9. Ch. Begimqulov 115 1 1 10. Ibn Sino 159 1 1 11. Shirinobod 1274 3 1 2 12. Hamza 372 2 1 1 13. Doʻstlik 338 1 1 14. U. Yusupov 389 1 1 Tuman boʻyicha jami: 6 567 23 12 11 Viloyat boʻyicha jami 8 232 33 16 17 1. Oʻzbekiston Respublikasi Prezidentining 2018-yil 13-noyabrdagi “Parrandachilikni yanada rivojlantirish boʻyicha qoʻshimcha chora-tadbirlar toʻgʻrisida”gi PQ-4015-son qarori 13-bandi quyidagi tahrirda bayon etilsin: “13. Oʻzbekiston Respublikasi Transport vazirligi va “Oʻzbekiston temir yoʻllari” AJning “Parrandasanoat” uyushmasi tarkibidagi parrandachilik va yem ishlab chiqaruvchi korxonalariga 2024-yil 1-yanvarga qadar oʻz ehtiyoji uchun maqsadli ravishda ozuqa komponentlari va qoʻshimchalarini (TIF TN kodi 1001, 1003, 1005, 1201, 1206, 1507, 1512, 2302, 2304, 2306, 2309, 2835, 2922, 2930) temir yoʻl orqali tashishda, istisno tariqasida, Mustaqil Davlatlar Hamdoʻstligi temir yoʻllari tarif siyosatining 50 foizidan koʻp boʻlmagan miqdorda chegirma berish toʻgʻrisidagi taklifi maʼqullansin”. 2. Oʻzbekiston Respublikasi Prezidentining 2020-yil 29-yanvardagi “Chorvachilik tarmogʻini davlat tomonidan koʻllab-quvvatlashning qoʻshimcha chora-tadbirlari toʻgʻrisida”gi PQ-4576-son qarori 3-bandining “b” kichik bandi quyidagi tahrirda bayon etilsin: “b) “Oʻzbekbaliqsanoat” uyushmasiga aʼzo boʻlgan intensiv usulda baliq yetishtiruvchi xoʻjaliklarga Oʻzbekiston Respublikasi hududiga import qilingan 1 dona nasldor ona baliqning 3,5 million soʻmgacha boʻlgan xarajatlari 50 foizi miqdorida davlat tomonidan subsidiya ajratiladi”.